|  |
| --- |
| Наредба № 10 от 19 юни 2014 г. за здравните изисквания при изготвяне и спазване на седмичните учебни разписания |
|  |
|  **МИНИСТЕРСТВО НА ЗДРАВЕОПАЗВАНЕТО****НАРЕДБА № 10 от 19 юни 2014 г.****за здравните изисквания при изготвяне и спазване на седмичните учебни разписания****Чл. 1.** С тази наредба се определят здравните изисквания при изготвяне и спазване на седмичните учебни разписания на задължителните учебни часове в училищата.**Чл. 2.** Седмичните учебни разписания трябва да осигуряват условия за най-добро усвояване на учебното съдържание при най-малка степен на умора и опазване здравето на учениците.**Чл. 3.** (1) Седмичните учебни разписания включват дневните разписания за всеки учебен ден от седмицата.(2) Учебните предмети в дневното разписание се подреждат в последователност, осигуряваща оптимална работоспособност.(3) В рамките на учебния ден се осигурява минимум един час за учебните предмети от културно-образователните области „Изкуства“, „Бит и технологии“ или „Физическа култура и спорт“ за учениците в основната образователна степен. В случай че учениците се обучават по учебен план, който не предвижда изучаването на учебни предмети от някоя от посочените три културно-образователни области, учебните предмети от останалите (две или една) от тях се разпределят в максимално повече учебни дни.(4) В рамките на учебния ден се допускат до два предмета от една културно-образователна област.**Чл. 4.** (1) Задължителните учебни часове за всеки от дните, включени в седмичното учебно разписание, не може да са повече от:1. пет учебни часа за учениците от начален етап на основната образователна степен (I – IV клас);2. шест учебни часа за учениците от прогимназиален етап на основната образователна степен (V – VIII клас);3. седем учебни часа в два дни от седмицата за учениците от гимназиален етап на средната образователна степен (IX – XII клас). (2) Изискванията по ал. 1, т. 3 се отнасят за гимназиалния етап за всички видове училища, с изключение на училищата, в които обучението се осъществява по учебни планове, утвърдени на основание чл. 5 от Наредба № 6 от 2001 г. за разпределение на учебното време за достигане на общообразователния минимум по класове, етапи и степени на образование (ДВ, бр. 54 от 2001 г.).**Чл. 5.** При последователно провеждане на учебни часове по един и същ учебен предмет в рамките на учебния ден задължително се осигурява почивка след всеки учебен час.**Чл. 6.** (1) При целодневна организация на учебния ден, когато задължителните учебни часове се провеждат до обяд, а самоподготовката, занимания по интереси, спорт и организиран отдих се провеждат след обяд, в последните два учебни часа не се провежда самоподготовка.(2) При целодневна организация на учебния ден, когато задължителните учебни часове се провеждат през целия ден и се съчетават със самоподготовка, занимания по интереси, спорт и организиран отдих, задължителните учебни часове след обяд се провеждат до втория учебен час.(3) При целодневна организация на учебния ден, включително в училищата по спорт, по изкуства, по култура и средищните училища, се осигуряват не по-малко от 30 минути за обедно хранене на учениците и 30 минути за организиран отдих преди началото на учебните занимания след обяд.(4) Допуска се ал. 1 и 2 да не се прилагат за средищните училища, които не могат да отговорят на изискванията им, поради спецификата на организацията на целодневното обучение в тях, местоположението им, броят пътуващи ученици от съседни населени места и други специфични обстоятелства.**Чл. 7.** Часът на класа и учебният час по учебния предмет „Физическо възпитание и спорт“, който се използва за организиране и провеждане на спортни дейности и на открито, се включват в седмичното разписание на учебните занятия извън броя на задължителните учебни часове.**Чл. 8.** (1) Директорът на всяко училище назначава със заповед комисия за изготвянето на седмичните учебни разписания.(2) В комисията задължително участва медицинският специалист от здравния кабинет в училището. (3) Седмичните учебни разписания за всеки учебен срок се утвърждават от директора на училището не по-късно от 3 дни преди започването му.**Чл. 9.** (1) Утвърденото от директора на училището седмично учебно разписание се представя в съответната регионална здравна инспекция (РЗИ) до 10 дни след началото на първия, съответно на втория учебен срок, и до 5 дни след всяка промяна на седмичното учебно разписание, като учебните предмети се посочват с пълното им наименование, без кодове и без имената на учителите. (2) В случаите по чл. 6, ал. 4 директорът на средищното училище прилага към утвърденото седмично учебно разписание в началото на всяка учебна година уведомление до РЗИ за причините, поради които не могат да бъдат спазени изискванията на чл. 6, ал. 1 и 2. **Чл. 10.** (1) Регионалната здравна инспекция в срок до 15 дни от представянето на седмично учебно разписание изготвя протокол за оценка на седмичното учебно разписание в три екземпляра по образец съгласно приложението. Първият се предоставя на директора на училището, вторият – на съответния регионален инспекторат по образование, а третият се съхранява в РЗИ.(2) Седмичните учебни разписания на учебните занятия се оценяват за всяко училище на базата на съответствието им с изискванията на наредбата.(3) Оценката на седмичните учебни разписания се извършва чрез оценяване на дневните разписания на всяка паралелка.**Чл. 11.** (1) Седмичните учебни разписания, които отговарят на изискванията на наредбата, се заверяват с печат на РЗИ и подпис на оценяващото длъжностно лице. (2) Заверените седмични учебни разписания заедно с протокола за оценка на седмичното учебно разписание се предоставят на директора на училището.(3) Седмичните учебни разписания, които не отговарят на изискванията на наредбата, се изпращат обратно в училището с протокол за оценка на седмичното учебно разписание, в който се посочват несъответствията и препоръките.(4) Директорите на училищата представят коригираните в съответствие с дадените препоръки седмични учебни разписания в съответната РЗИ до 5 дни от получаването на документите по ал. 3. **Допълнителна разпоредба****§ 1.** По смисъла на наредбата „културно-образователни области“ са културно-образователните области по смисъла на чл. 10 от Закона за степента на образование, общообразователния минимум и учебния план. **Заключителни разпоредби****§ 2.** Наредбата влиза в сила от 1 септември 2014 г.**§ 3.** Тази наредба се издава на основание чл. 34, ал. 2 във връзка с § 1, т. 11, буква „ж“ от допълнителните разпоредби на Закона за здравето и отменя Наредба № 24 от 2006 г. за здравните изисквания при изготвяне и спазване на седмичните разписания на учебните занятия (ДВ, бр. 78 от 2006 г.). **§ 4.** Контролът по спазване на наредбата се осъществява от регионалните здравни инспекции.Министър: **Таня Андреева**Приложение към чл. 10, ал. 1**МИНИСТЕРСТВО НА ЗДРАВЕОПАЗВАНЕТО****Регионална здравна инспекция гр. .................****Утвърдил:***(име и подпис,**директор на РЗИ)***ПРОТОКОЛ № ………..** от ………… г.ЗА ОЦЕНКА НА СЕДМИЧНОТО УЧЕБНО РАЗПИСАНИЕУчилище ................................................................................ Адрес ..................................................................................... Брой паралелки ................................................................... Брой ученици в училището ................................................. **1. Допуснати са следните нарушения:****1.1. по чл. 3** .................................................................... *(посочват се паралелки, в които има допуснати нарушения)***1.2. по чл. 4** .................................................................... *(посочват се паралелки, в които има допуснати нарушения)***1.3. по чл. 5** .................................................................... *(посочват се паралелки, в които има допуснати нарушения)***1.4. по чл. 6** .................................................................... *(посочват се паралелки, в които има допуснати нарушения)***2. Заключение:** ..................................................................... *(седмичното учебно разписание отговаря или не отговаря на изискванията на Наредба № 10 от 2014 г. за здравните изисквания при изготвяне и спазване на седмичните учебни разписания)***3. Препоръки:** ....................................................................... *(ако е необходимо)* ............................................................... **Извършил оценката:** ...........................................................  *(име, длъжност и подпис)*4339 |